TIDLOR เด้ง 3% ลุ้นกำไรปี 65 ทะลุ 4 พันลบ. รับสินเชื่อ-ค่าฟีพุ่ง โบรกเคาะเป้า 44 บ.
TIDLOR เด้ง 3% โบรกเคาะเป้า 44 บ. ชี้กำไรปี 65 แตะ 4.05 พันลบ. รับสินเชื่อรวมและการเพิ่มขึ้นของค่าธรรมเนียมนายหน้าขายประกัน ส่วน NPL ยัง บริหารจัดการได้ อยู่ในระดับต่ำหนุน
TIDLOR เด้ง 3% โบรกเคาะเป้า 44 บ. ชี้กำไรปี 65 แตะ 4.05 พันลบ. รับสินเชื่อรวมและการเพิ่มขึ้นของค่าธรรมเนียมนายหน้าขายประกัน ส่วน NPL ยัง บริหารจัดการได้ อยู่ในระดับต่ำหนุน
8 มี.ค. 2565

ผู้สื่อข่าวรายงานว่าวันนี้ (8 มี.ค. 2565) ราคาหุ้น บริษัท เงินติดล้อ จำกัด (มหาชน) หรือ TIDLOR ณ เวลา 12:09 น. อยู่ที่ระดับ 39.00 บาท เพิ่มขึ้น 1.25 บาท หรือ 3.31% โดยทำจุดสูงสุดที่ 39.25 บาท และทำจุดต่ำสุดที่ 37.75 บาท ด้วยมูลค่าการซื้อขาย 858.57 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (8 มี.ค. 2565) ว่า TIDLOR เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึง ฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี โดยคาดกำไรปี 2565 โตสูงต่อเนื่องเพิ่มขึ้น 28% จากงวดเดียวกันของปีก่อน ที่ 4,051 ล้านบาท  จากการเพิ่มของสินเชื่อรวม และการเพิ่มขึ้นของค่าธรรมเนียมนายหน้าขายประกัน ส่วน NPL ยัง บริหารจัดการได้อยู่ในระดับต่ำ อีกทั้งการซื้อขายค่า P/BV ปี 2565 เหลือ 3.4 เท่า ต่ำกว่ากลุ่ม แต่มีแนวโน้มกำไรดีกว่า เป็นจุดซื้อสะสมที่ดี
นอกจากนี้โมเมนตัมกำไรปี 2565-2566 ดี คาดโตเฉลี่ย 28% ต่อปี อีกทั้งคาดสินเชื่อรวมเติบโต ต่อเนื่องสูงเฉลี่ย 18% ต่อปี จากการใช้ประโยชน์จากระบบดิจิตอล ซึ่งยังเป็นอีกหุ้นน่าสนใจลงทุน อยู่ในอุตสาหกรรมที่เติบโตตามโครงสร้างของประเทศ และมีธุรกิจประกันที่เติบโตแรงเช่นกัน แนะนำราคาเป้าหมาย 44 บาท